stanford-oval/wikipedia huggingface dataset:
קתי טייסון
חיים אישיים

לטייסון ילד אחד מהשחקן והקומיקאי קרייג צ'ארלס לו הייתה נשואה במשך חמש שנים.
וייטצ'אפל (סדרת טלוויזיה)

| --- | --- |

עטיפת ה-DVD של הסדרה
 סוגה:  דרמה משטרתית, סדרת דרמה, ספרות בלשית 
 כותבים:  בן קורט קרוליין איפ (Caroline Ip)
 בימוי:  ס.ג' קלרקסון דייוויד אוונס ג'ון סטריקלנד ריצ'רד קלארק ג'ון איסט דניאל נת'יים
 שחקנים:  רופרט פנרי-ג'ונס פיל דייוויס סטיב פמברטון
 ארץ מקור:  הממלכה המאוחדת 
 שפות:  אנגלית 
 מקום התרחשות:  לונדון 
 מספר עונות:  4 
 מספר פרקים:  18 
 הפקה
 מפיק:  מרקוס וילסון דייוויד בולטר
 מפיקים בפועל:  סאלי וודוורד ג'נטל
 חברת הפקה:  Carnival Films
 הפצה:  הולו 
 מוזיקה:  רות בארט 
 אורך פרק:  45 דקות
 שידור
 רשת שידור:  ITV 
 רשת שידור בישראל:  BBC Entertainment
 פורמט (תמונה):  16:9 1080i
 פורמט (קול):  סטריאו
 תקופת שידור מקורית:  2 בפברואר 2009 – 9 באוקטובר 2013
 קישורים חיצוניים
 www.itv.com/Whitechapel/
 דף התוכנית ב-IMDb
 
וייטצ'אפל (באנגלית: Whitechapel) היא סדרת דרמה בריטית בהפקת קרניבל פילמס. הבלשים בשכונת וייטצ'אפל בלונדון חוקרים מקרי רצח שמחקים פשעים היסטוריים. העונה הראשונה שודרה בבריטניה החל מ-2 בפברואר 2009, ובה חיפשו הבלשים רוצח המחקה את ג'ק המרטש.
העונה השנייה הוזמנה על ידי רשת ITV בספטמבר 2009, והתמקדה בנושא התאומים קריי. הפרק הראשון שודר ב-11 באוקטובר 2010.
במרץ 2011 הוזמנה העונה השלישית ובה הופקו שישה פרקים, וכללה שלושה סיפורים בשני חלקים.
העונות הראשונה והשנייה שודרו בארצות הברית ברציפות מדי שבוע בימי רביעי החל מ-26 באוקטובר 2011 בערוץ BBC America. העונה השלישית שודרה בארצות הברית החל מ-28 במרץ 2012 באותו ערוץ.
ב-24 בספטמבר 2012 חודשה הסדרה לעונה רביעית ואחרונה, שכללה שישה פרקים. הפרק הראשון שודר ב-4 בספטמבר 2013.
ב-16 בנובמבר 2013 אישר השחקן רופרט פנרי-ג'ונס שרשת ITV החליטו לא לחדש את הסדרה.
הפקה

בן קורט וקרוליין איפ כתבו את העונה הראשונה של הסדרה. לורה מקי, מנהלת הדרמה של ITV, אמרה ש"הסדרה וייטצ'אפל היא עיבוד מודרני מאוד של הז'אנה הבלשי המשלב מזימות מהתקופה הוויקטוריאנית של הפשע המקורי והאווירה בת זממנו של האיסט אנד הלונדוני. הסיפור אינו רק על הרציחות צמאות הדם של המרטש, אלא מתמקד בשלוש דמויות עיקריות שבלב הסיפור וההומור השחור שמאחד ביניהם."
צוות השחקנים

רופרט פנרי-ג'ונס – מפקח בילוש ג'וזף צ'נדלר
פיל דייוויס – סמל בילוש פיל דייוויד
סטיב פמברטון – אדוארד באקן
כריסטופר פולפורד – בלש פיצג'רלד (עונה ראשונה)
ג'וני האריס – בלש סנדרס (עונה ראשונה)
סם סטוקמן – בלש אמרסון קנט
ג'רג' רוסי – בלש ג'ון מקורמק (עונה ראשונה ושנייה)
אלכס ג'נינגס – קומנדר אנדרסון (עונה ראשונה ושנייה)
קלייר ראשברוק – ד"ר קרוליין לואלין
בן בישופ – בלש פינלי מנסל (עונות 2 עד 4)
האנה וולטרס – בלשית מייגן ריילי (עונות 3 ו-4)
צוות השחקנים > שחקנים אורחים

פול היקי – ד"ר דייוויד כהן, רופא בבית החולים המקומי
סאלי לאונרד – פרנסס קול, קורבן רצח
סיימון צ'רניאק – ד"ר ג'ורג' פיליפס, החבר של פרסיס
ברנקו טומוביץ' – אנטוני פריקה, אחד החשודים ברצח
סופי סטנטון – שוטרת וקורבן רצח
ג'יין ריילי – שרה סמית', עדת מפתח בחקירה
בן לויד הולמס – טוראי ג'ון לירי, החשוד הראשון ברציחות המרטש
פיטר סרפינוביץ' – פקד בילוש קזנוב, ראש מחלקת הפשע המאורגן המושחת
קרייג פרקינסון – ג'ימי וג'וני קרייג, המשמרים את מורשת התאומים קריי
כריסי קוטריל – אנג'י ברוקס, אמם של התאומים
אנדרו טיירנן – סטיבן דיוקס, גנגסטר מקומי שעוזר לאחים קריי
כריסטינה צ'ונג – לילי פפר
דייוויד שניידר – מרקוס סולטר
קמילה פאוור – מפקחת בילוש מינה נורוי
פול צ'קר – נייתן מרסרון
לידיה לאונרד – מורגן למב
אליסטר פטרי – סיימון מורטלייק
אנג'לה פלזנס – לואיז איבר
ויליאם בק – ג'ון וושינגטון
שידור הסדרה

| עונה | עונה | פרקים | פרקים | שודרה לראשונה (הממלכה המאוחדת)> הפרק הראשון | שודרה לראשונה (הממלכה המאוחדת)> הפרק האחרון |
| --- | --- | --- | --- | --- | --- |
|  | 1 | 3 | 3 | 2 בפברואר 2009 | 16 בפברואר 2009 |
|  | 2 | 3 | 3 | 11 באוקטובר 2010 | 25 באוקטובר 2010 |
|  | 3 | 6 | 6 | 30 בינואר 2012 | 27 בפברואר 2012 |
|  | 4 | 6 | 6 | 4 בספטמבר 2013 | 9 באוקטובר 2013 |
קבלה וביקורת

הרייטינג של שידור הבכורה של "וייטצ'אפל" ב-2 בפברואר 2009 היה של 8.13 מיליון צופים. הסדרה זכתה לביקורות חיוביות, וקיבלה ניקוד של 75 מתוך 100 באתר Metacritic.
בביקורת ב-"Leicester Mercury" נכתב כי הסדרה היא "כמו "חיים על מאדים" ללא אלמנט הנסיעה בזמן. הפיצוי על חוסר המקוריות הוא באווירה ובהתלהבות".
העונה השנייה קיבלה ביקורות חיוביות, וניקוד של 69 מתוך 100 באתר Metacritic.
הערות שוליים

↑  Whitechapel Press Pack. ITV. pp. 18–19. אורכב מ-המקור ב-5 בפברואר 2009. {{cite book}}:  (עזרה)
↑  "Whitechapel to return to ITV". 10 בספטמבר 2009. נבדק ב-13 בנובמבר 2013. {{cite news}}:  (עזרה)
↑  "Whitechapel recommissioned for third series". 3 במרץ 2011. נבדק ב-13 בנובמבר 2013. {{cite news}}:  (עזרה)
↑  "Whitechapel Series 3 Comes to BBC America on March 28!". 20 במרץ 2012. נבדק ב-13 בנובמבר 2013. {{cite news}}:  (עזרה)
↑  Munn, Patrick (24 בספטמבר 2012). "ITV1 Renews 'Whitechapel' For Fourth Season". TVWise. נבדק ב-13 בנובמבר 2013. {{cite news}}:  (עזרה)
↑  Penry-Jones, Rupert (16 בנובמבר 2013). "Sorry to be the bearer of bad news everyone but ITV don't want any more Whitechapel. That's all folks x". Personal Twitter account. נבדק ב-16 בנובמבר 2013. {{cite web}}:  (עזרה)
↑  McGarry, Lisa (25 במרץ 2008). "Whitechapel Coming To ITV". Unrealitytv.co.uk. נבדק ב-13 בנובמבר 2013. {{cite news}}:  (עזרה)
↑  Wilkes, Neil (3 בפברואר 2009). "ITV Ripper drama grabs 8.1m". נבדק ב-13 בנובמבר 2013. {{cite news}}:  (עזרה)
↑  "Whitechapel : Season 1". נבדק ב-13 בנובמבר 2013. {{cite news}}:  (עזרה)
↑  Clay, Jeremy (3 בפברואר 2009). "TV review: Whitechapel". Leicester Mercury. נבדק ב-13 בנובמבר 2013. {{cite news}}:  (עזרה)
↑  "Whitechapel : Season 2". נבדק ב-13 בנובמבר 2013. {{cite news}}:  (עזרה)
המטרופולין של שיקגו

| --- | --- |

תמונת לווין של חלק מהמטרופולין של שיקגו
 מדינה:  ארצות הברית ארצות הברית
 מדינות:  אילינוי אילינוי אינדיאנה אינדיאנה ויסקונסין ויסקונסין
 שטח:  28,120 קמ"ר
  ‑ הנקודה הגבוהה:  205
  ‑ הנקודה הנמוכה:  176
 אוכלוסייה:  ‏
  ‑ במטרופולין:  9,618,502 (1 באפריל 2020)
  ‑ במטרופולין:  9,729,825 (2011)
  ‑ צפיפות:  1,318 נפש לקמ"ר (2011)
 קואורדינטות:  41°53′59″N 87°39′00″W﻿ / ﻿41.899722222222°N 87.65°W﻿ / 41.899722222222; -87.65 
 אזור זמן:  UTC -6
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה המטרופולין של שיקגו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה המטרופולין של שיקגו(למפת אילינוי רגילה) ספרינגפילד שיקגו אורורה רוקפורד ג'ולייט פאוריה ווקיגן ויסקונסין ימת מישיגן  איווה מיזורי קנטקי אינדיאנה מי.המטרופולין של שיקגו(למפת אילינוי מוגדלת) ספרינגפילד שיקגו אורורה רוקפורד ג'ולייט פאוריה ווקיגן ויסקונסין ימת מישיגן  איווה מיזורי קנטקי אינדיאנה מי.המטרופולין של שיקגו   tabBackground:;tabBorder:#aaa;defaultTab:0;
המטרופולין של שיקגו (המכונה גם שיקגולנד) הוא האזור המטרופוליני הקשור בזיקה גאוגרפית, חברתית, תרבותית וכלכלית לעיר שיקגו. המטרופולין כולל גוש יישובים המשתרעים על פני מספר מחוזות בשלוש מדינות (אילינוי, אינדיאנה וויסקונסין) לחופי ימת מישיגן. מתגוררים בו למעלה מ-9.8 מיליון תושבים (2012) והוא נחשב לאחד מאזורי המטרופולין הגדולים בעולם.
הפרוורים הראשיים

הפרוורים הגדולים ביותר של שיקגו אשר מכילים למעלה מ-100,000 תושבים:
אורורה, אילינוי
ג'ולייט, אילינוי
גארי, אינדיאנה
נייפרוויל, אילינוי
הפרוורים הגדולים ביותר של שיקגו אשר מכילים למעלה מ-60,000 תושבים:
אוונסטון, אילינוי
אלג'ין, אילינוי
ארלינגטון הייטס, אילינוי
בולינברוק, אילינוי
האמונד, אינדיאנה
ווקיגן, אילינוי
סיסרו, אילינוי
סקוקי, אילינוי
פאלאטין, אילינוי
קנושה, ויסקונסין
שאמבורג, אילינוי
דמוגרפיה

הפרוורים, אשר שוכנים על קרקע שטוחה, התפשטו בשיעור עצום משנות השישים המוקדמות של המאה ה-20.
דפוסי ההתיישבות באזור הפרוורי של שיקגו נוטים לעקוב את אלו של העיר: הפרוורים הצפוניים לאורך חופי ימת מישיגן בעלי אוכלוסייה אמידה באופן יחסי לפרוורים הדרומיים בהם ההכנסות הממוצעות נמוכות יותר ומחירי המחייה נמוכים יותר. אף על פי כן, בעוד שהאזור המערבי של שיקגו הוא החלק העני ביותר של העיר, הפרוורים הצפון-מערביים והמערביים מכילים אזורים עשירים רבים. לפי המפקד של שנת 2000, מחוז דופייג' היה בעל ההכנסה הגבוהה ביותר לבית של קו החוצה של כל מחוז בכל אזור המערב התיכון.
לפי מפקד האוכלוסין של שנת 2000, שעור העוני במחוזות הגדולים ביותר למחוזות הקטנים ביותר הם: מחוז מקהנרי 3.70%, מחוז דופייג' 5.90%, מחוז וויל 6.70%, מחוז לייק 6.90%, מחוז קיין 7.40%, מחוז קוק 14.50%.
דמוגרפיה > אוכלוסייה

האזור הפרוורי של שיקגו מורכב מ-15 מחוזות בסך הכל. מתוכם עשרה נמצאים במדינת אילינוי, ארבע במדינת אינדיאנה ומחוז אחד נמצא במדינת ויסקונסין. הטבלה הבאה מכילה את נתוני מפקד האוכלוסין משנת 1950 ועד שנת 2000, כולל הערכה של משרד מפקד האוכלוסין האמריקני משנת 2007.
| האזור | הערכה משנת 2007 | מפקד 2000 | מפקד 1990 | מפקד 1980 | מפקד 1970 | מפקד 1960 | מפקד 1950 |
| --- | --- | --- | --- | --- | --- | --- | --- |
| סה"כ | 9,524,673 | 9,098,316 | 8,065,633 | 7,869,542 | 7,612,314 | 6,794,461 | 5,495,364 |
| מחוז קוק, אילינוי | 5,285,107 | 5,376,741 | 5,105,067 | 5,253,655 | 5,492,369 | 5,129,725 | 4,508,792 |
| מחוז דהקאלב, אילינוי | 103,729 | 88,969 | 77,932 | 74,624 | 71,654 | 51,714 | 40,781 |
| מחוז דופייג', אילינוי | 929,192 | 904,161 | 781,666 | 658,835 | 491,882 | 313,459 | 154,599 |
| מחוז גרונדי, אילינוי | 47,144 | 37,535 | 32,337 | 30,582 | 26,535 | 22,350 | 19,217 |
| מחוז קיין, אילינוי | 501,021 | 404,119 | 317,471 | 278,405 | 251,005 | 208,246 | 150,388 |
| מחוז קנדאל, אילינוי | 96,818 | 54,544 | 39,413 | 37,202 | 26,374 | 17,540 | 12,115 |
| מחוז לייק, אילינוי | 710,241 | 644,356 | 516,418 | 440,372 | 382,638 | 293,656 | 179,097 |
| מחוז מקהנרי, אילינוי | 315,943 | 260,077 | 183,241 | 147,897 | 111,555 | 84,210 | 50,656 |
| מחוז וויל, אילינוי | 673,586 | 502,266 | 357,313 | 324,460 | 249,498 | 191,617 | 134,336 |
| מחוז ג'אספר, אינדיאנה | 32,275 | 30,043 | 24,960 | 26,138 | 20,429 | 18,842 | 17,031 |
| מחוז לייק, אינדיאנה | 492,104 | 484,564 | 475,594 | 522,965 | 546,253 | 513,269 | 368,152 |
| מחוז ניוטון, אינדיאנה | 14,014 | 14,566 | 13,551 | 14,844 | 11,606 | 11,502 | 11,006 |
| מחוז פורטר, אינדיאנה | 160,578 | 146,798 | 128,932 | 119,816 | 87,114 | 60,279 | 40,076 |
| מחוז קנושה, ויסקונסין | 162,921 | 149,577 | 128,181 | 123,137 | 117,917 | 100,615 | 75,238 |
כל השדות אשר סומנו ברקע אפור בהיר לא נכללים בחישוב סה"כ משום שהמחוז עצמו לא נחשב בעת המפקד של אותה השנה לחלק מתחום המטרופולין עצמו.
ראו גם

קהילת יהודי שיקגו
פרוורי החוף הצפוני של שיקגו
הערות שוליים

↑  http://www.census.gov/popest/data/metro/totals/2012/tables/CBSA-EST2012-02.csv
| דגל אילינוי מדינת אילינוי |
| --- | --- | --- |
| בירת המדינה | ספרינגפילד |  |
| אזורים גאוגרפיים | המטרופולין של שיקגו • נורת' שור |  |
| היישובים הגדולים ביותר | שיקגו • אורורה • רוקפורד • ג'ולייט • נייפרוויל • ספרינגפילד • פאוריה • אלג'ין • ווקיגן • סיסרו • שמפיין • בלומינגטון • דאכאטאר • ארלינגטון הייטס • אוונסטון • שאומבורג • בולינגברוק • פאלאטיין • סקוקי • דס פליינס |  |
| נושאים נוספים | מחוזות • סמלים • היסטוריה • דמוגרפיה |  |
| דגל אינדיאנה מדינת אינדיאנה |
| --- | --- | --- |
| בירת המדינה | אינדיאנפוליס |  |
| אזורים גאוגרפיים | המטרופולין של סינסינטי • המטרופולין של שיקגו • עמק ואבאש |  |
| היישובים הגדולים ביותר | אינדיאנפוליס • פורט ויין • אוונסוויל • סאות' בנד • כרמל • בלומינגטון • פישרס • האמונד • גארי • מאנסי • לפאייט • טרה הוט • קוקומו • אנדרסון • נובלסוויל • גרינווד • אלקהרט • מישאוואקה • לורנס • ג'פרסונוויל |  |
| נושאים נוספים | מחוזות • סמלים • היסטוריה • דמוגרפיה • יהדות אינדיאנה |  |
| --- | --- |
בקרת זהויות :  NLI: 987007554654805171  GND: 4229736-9  LCCN: sh2009008684  VIAF: 315530624   WorldCat (עם VIAF): 315530624
קלאו אדום-צוואר

| קלאו אדום-צוואר |
| --- | --- |
 קלאו אדום-צוואר בסמוך לקנו
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קלאונאים
משפחה:: קלאוניים
סוג:: Aceros
מין:: קלאו אדום-צוואר
שם מדעי
 Aceros nipalensis ‏הודג'סון, 1829

קלאו אדום-צוואר (שם מדעי: Aceros nipalensis) הוא מין יחידי בסוגו ממשפחת הקלאויים. הוא מצוי בצפון-מזרח תת-היבשת ההודית ודרום-מזרח אסיה. מין זה הוכרז על ידי ארגון IUCN כ"פגיע": אוכלוסייתו קטנה מאוד בשל ציד ואיבוד בתי גידול, והוא נכחד מקומית מנפאל. גודל אוכלוסייתו מוערך בכ-10,000 פרטים.
מאפיינים

אורכו כ-117 ס"מ, והוא אחד מהמינים הגדולים ביותר במשפחת הקלאוניים. הצוואר, הראש, העורף, הבטן והחזה אדומים אצל הזכר, אך שחורים אצל הנקבה. קצה נוצות התעופה לבן, וחלק מהזנב לבן גם הוא; שאר הגוף שחור-ירקרק. קלאויים צעירים ממין זה דומים לזכרים, אך אין להם את הפסים השחורים על בסיס המקור; פסים אלה נוספים במהלך התבגרות הפרט. מעל המקור אין "קסדה", אך הוא עבה יותר בבסיסו.
תחום תפוצתו של הקלאו אדום-הצוואר התמשך בעבר מנפאל לווייטנאם, אך כיום הקלאו מצוי רק בצפון-מזרח הודו, בהוטן, בורמה, דרום-מזרח טיבט, צפון ומערב תאילנד, צפון לאוס וצפון וייטנאם.
קן הקלאו ממוקם בין 6 ל-33 מטרים מעל פני הקרקע, והוא בדרך כלל חור בעץ. הנקבה כולאת את עצמה בתוכו במשך כארבעה חודשים בשנה, על ידי חסימת הכניסה באמצעות עלים אכולים-למחצה ובוץ; היא משאירה רק חרך קטן שדרכו הזכר יכול להעביר לה מזון. הנקבה מטילה 2 ביצים, בדרך כלל באפריל, במהלך העונה היבשה, על מנת לסנכרן את בקיעת הביצים לעונה הגשומה.
הקלאויים ממין זה ניזונים בעיקר מפירות (חביבים עליהם במיוחד אגוזי מוסקט, אגסים ותאנים), אך תזונתם משתנה ביחס לפריחת עצי הפרי השונים. הפרטים ממין זה ניזונים לעיתים גם מסרטנים, חיפושיות, ציקדות, לטאות, שלשולים, צפרדעים ומיני עופות שונים.
למרות שאוכלוסייתו של הקלאו אדום-הצוואר מאוימת על ידי ציד, כיום הוכרזו חלקים מתחומי תפוצתו כשמורות טבע, בהודו, סין, תאילנד ובהוטן. ישנם מספר ארגונים שמסייעים בשימור הקלאו, בין השאר האגודה ההודית לטבע, פרויקט אימוץ קן הקלאו, ופרויקט נוסף, שמטרתו - החלפת השימוש במקור הקלאו בעותקים עשויים מסיבים.
הערות שוליים

↑  קלאו אדום-צוואר באתר הרשימה האדומה של IUCN
מועצה אזורית משגב

.
פארק אוסטרליה במועצה האזורית משגב
מבט כללי על אזור המועצה האזורית, בין מושב יודפת והיישוב הקהילתי רקפת
מיצג אמנותי המדמה את הקופסה הכחולה של קרן קיימת לישראל בפארק אוסטרליה
מועצה אזורית משגב (בערבית: مجلس إقليمي مسغاف) היא מועצה אזורית מעורבת במחוז הצפון שבישראל, השוכנת בלבו של הגליל, בין הערים שפרעם, סח'נין, עכו וכרמיאל.
המועצה האזורית משגב מורכבת מ-35 יישובים, מרביתם יישובים קהילתיים יהודיים (שלהן כ־1,500 נפשות), מספר קיבוצים מתחדשים, ו-6 כפרים בדואים המהווים כ-25.7% מכלל האוכלוסייה במועצה.
שטח השיפוט של המועצה האזורית משגב הוא כ-162 אלף דונם.
היסטוריה

בימי המנדט הבריטי היה אזור משגב מאוכלס בערבים בלבד, ונכלל באזור המיועד למדינה הערבית על-פי תוכנית החלוקה. האזור נחשב למאוכלס בצפיפות בערבים ונעדר קרקעות חקלאיות זמינות להתיישבות יהודית ועל כן לא הוקמו בו יישובים. בשנת 1956 הוקם "כפר חוצבים" שגב, שהיה אמור להתבסס על עבודות במחצבה סמוכה, אך כשל, ובמשך מעל עשר שנים עשו המוסדות המיישבים מאמצים למצוא פתרון ליישוב זה ולא התפנו להקמת יישובים נוספים באזור. עם זאת, במהלך שנות ה-60 הוקם המושב יודפת.
בראשית שנות ה-70 חלה התעוררות ברצון להתיישב באזור, שהיה קרוב יחסית לחיפה ולקריות. גרעין התיישבותי של התנועה להפצת התורה קיבל מידי המוסדות המיישבים את הבתים הריקים של שגב, שנותרו בו רק כ-18 משפחות, ועשרות בתים ריקים, כדי להקים במקום יישוב המבוסס על מוסדות חינוך. סכסוכים אלימים עם התושבים הוותיקים הביאו לביטול התוכנית ולאנשי התנועה להפצת התורה הובטח יישוב אחר באזור. במקביל התגבש גרעין של בוגרי מדעי המחשב מהטכניון שביקשו להקים יישוב באזור. אלו נענו להצעה של המוסדות המיישבים להקים כפר תעשייתי מבוסס מפעלים עתירי ידע, ועלו בשנת 1974 לאתר זמני לקראת הקמת המושב יעד. אתר ליישוב יעד אותר בסוף שנת 1976, יחד עם שני אתרים נוספים ליישובים שכניה ומנוף, שהוקצו לגרעינים של עולים מארצות הברית ומדרום אפריקה. בשנת 1977 נוספה קורנית ליישובים שהתעתדו לקום באזור שגב.
בשנת 1975 פנו קבוצה של עובדי רפא"ל למוסדות המיישבים בבקשה להקים יישוב קהילתי, שאינו מתבסס על פרנסה ביישוב. המוסדות המיישבים דחו בקשה זו בטענה שאינם מעוניינים להקים יישוב של וילות. אולם התעקשות חברי הגרעין הביאה לפשרה, ובתחילת 1977 נאמר לחברי הגרעין שהם מיועדים להתיישבות באותה שנה. בתחילת 1978 התפצל הגרעין, ואנשיו הקימו את יובלים (גרעין גילון) ואת עצמון על חורבות שגב שננטש.
בסוף שנות ה-70 ובתחילת שנות ה-80, במסגרת תוכנית המצפים בגליל שקודמה על מנת לייהד את הגליל, היה גוש שגב אחד משלושה "גושים" בהם הוקמו מצפים. בנוסף ליישובים שנמנו לעיל, הקים גרעין "סוף מערב" את היישוב הקהילתי שורשים, וגרעין מארצות הברית הקים את היישוב הקהילתי רקפת.
בסוף 1982 נוסדה המועצה האזורית משגב שאיגדה את יישובי גוש שגב, וחלק מיישובי הגושים צלמון ותפן, שקיבלו קודם לכן שירותים ממועצות שכנות מרוחקות.
דמוגרפיה

נכון לשנת 2023, המועצה מונה כ-30,000 תושבים, יהודים, ערבים ובדואים. בשטח המועצה נמצאות פזורות בדואיות לא מוכרות, בהן הכפר חמדון ליד קיבוץ לוטם, ו'קובסי מערב' ליד היישוב לבון.
גאוגרפיה

מועצה אזורית משגב נמצאת בלב הגליל, מזרחית לעכו ועמק זבולון ומערבית לשטח המועצה האזורית מרום הגליל. המועצה עוטפת את העיר כרמיאל וגובלת ברשויות ירכא, ג'וליס ומעלה יוסף בצפונה, ובמועצה האזורית עמק יזרעאל בדרומה.
יישובי המועצה

| מספר | צורת היישוב | יישוב | שנת הקמה |
| --- | --- | --- | --- |
| 1 | יישוב קהילתי | אבטליון | 1987 |
| 2 | קיבוץ | אשבל | 1979 |
| 3 | יישוב קהילתי | אשחר | 1986 |
| 4 | יישוב קהילתי | גילון | 1980 |
| 5 | כפר בדואי | ד'הרה |  ? |
| 6 | כפר בדואי | דמיידה | המאה ה-17 |
| 7 | יישוב קהילתי | הר חלוץ | 1985 |
| 8 | יישוב קהילתי | הררית | 1980 |
| 9 | כפר בדואי | חוסנייה | 1996 |
| 10 | יישוב קהילתי | חרשים | 1980 |
| 11 | יישוב קהילתי | טל-אל | 1980 |
| 12 | יישוב קהילתי | יובלים | 1982 |
| 13 | מושב | יודפת | 1960 |
| 14 | קיבוץ | יחד | 1981 |
| 15 | מושב | יעד | 1974 |
| 16 | קיבוץ | כישור | 1976 |
| 17 | כפר בדואי | כמאנה |  ? |
| 18 | יישוב קהילתי | כמון | 1980 |
| 19 | יישוב קהילתי | לבון | 1980 |
| 20 | יישוב קהילתי | לוטם | 1978 |
| 21 | קיבוץ | מורן | 1977 |
| 22 | יישוב קהילתי | מורשת | 1996 |
| 23 | יישוב קהילתי | מכמנים | 1980 |
| 24 | יישוב קהילתי | מנוף | 1980 |
| 25 | יישוב קהילתי | מעלה צביה | 1979 |
| 26 | יישוב קהילתי | מצפה אבי"ב | 1981 |
| 27 | כפר בדואי | סלאמה | 1976 |
| 28 | יישוב קהילתי | עצמון-שגב | 1953 |
| 29 | כפר בדואי | ערב א-נעים | 1999 |
| 30 | קיבוץ | פלך | 1980 |
| 31 | יישוב קהילתי | צורית | 1981 |
| 32 | יישוב קהילתי | קורנית | 1978 |
| 33 | כפר ערבי | ראס אל-עין | 1996 |
| 34 | יישוב קהילתי | רקפת | 1981 |
| 35 | יישוב קהילתי | שורשים | 1985 |
| 36 | יישוב קהילתי | שכניה | 1980 |
| 37 | קיבוץ | תובל | 1981 |
שם המועצה

המועצה נקראת על פי ציטוט מספר "תולדות מלחמת היהודים עם הרומאים" של יוסף בן מתתיהו בתיאורו את כיבוש יודפת (שהייתה ליישוב הראשון במועצה בעידן המודרני): ”כי המקום הוא משגב חזק לפני הגליל”.
מוסדות חינוך ותרבות

משרדי המועצה האזורית שוכנים בבניין במרכז השירותים המרכזי המצוי ליד היישוב רקפת. במרכז ממוקמים גם המרכז לפרט ולמשפחה, ספריה אזורית, סניפי קופות החולים, בית הספר העל יסודי (חטיבה ותיכון אזורי) שהחל מ-2015 החל בתהליך הפיכה ל'קמפוס חינוכי' הכולל שלושה תיכונים - 'אסיף- משגב', 'קציר- משגב' ו'עומר- משגב', בי"הס היסודי "משגב", מרכז קהילתי (מתנ"ס), מתקני ספורט, מרכז לגיל השלישי 'מרחבים' ומועדון כפרי. ברחבי המועצה ממוקמים ארבעה מרכזים נוספים, שבכל אחד מהם פועל בית ספר יסודי ושלוחה של המתנ"ס - בהר גילון, הר שכניה, מורשת, ובכפר סלאמה, בו פועל גם תיכון מרשת 'אורט' לאוכלוסיית היישובים הבדואים. בתי ספר נוספים בתחום המועצה: בית הספר הדו-לשוני "גליל" בקיבוץ אשבל, בית הספר האנתרופוסופי "עודד" ביודפת, תבנית החינוך המוזהב במעלה צביה ובי"ס יסודי נוסף ביישוב הבדואי כמאנה. ב-2018 נפתח בית ספר יסודי חדש ביישוב לבון עבור יישובי המועצה הצפוניים.
ליד מתחם המועצה נמצא "פארק אוסטרליה" שהוקם בתרומות ידידי הקרן הקיימת באוסטרליה. בפארק יש מתקני שעשועים לילדים ואמפיתיאטרון פתוח בו נערכות הופעות ואירועים שונים. בפארק יש אנדרטה לחללי המועצה ופסלים נוספים, ביניהם פסל אבן של קופסת הקרן הקיימת המוצבת על מפת אוסטרליה,
ביער שגב הסמוך למתחם המועצה ממערב, נמצאים שבילי טיול, חניוני יום ומסלול 'סינגל' מעגלי לרוכבי אופניים.
במשגב פועלות שלוש תנועות נוער: הנוער העובד והלומד, האיחוד החקלאי והצופים.
בנוסף כמאה חמישים ילדים משתתפים בפעילות של ארגון הנוער חוגי סיירות של הקק"ל.
תעסוקה

בפארק תעשיות משגב ופארק תעשיות בר-לב וכן ביישובים עצמם פועלים מאות מפעלים ועסקים פרטיים בתחומי תעשייה, תיירות ושירותים, המספקים תעסוקה לתושבי משגב והסביבה.
בתחום המועצה נמצא מכון 'לשם' של חברת רפאל המעסיק רבים מתושבי המועצה.
ישובי משגב קרובים גם למוקדי התעסוקה והשירותים בכרמיאל, הקריות, תפן, מגדל העמק ויקנעם.
ספורט במשגב

על פי סקר צרכנים נרחב שנערך ב-2014 תושבי משגב עוסקים בפעילות ספורטיבית בשיעור גבוה של כ־76% (שיעור זה גבוה ב-5% מהממוצע במועצות אזוריות אחרות שבהם בוצע סקר צרכים דומה). אוכלוסיית משגב גדלה במרוצת השנים, ועמה גדל, בהתאם לדרישות האוכלוסייה, הצורך בפיתוח התשתיות לספורט ופנאי.
עיקר הפעילות המאורגנת של הספורט מתקיים במרכז האזורי-המועצתי במתחם משגב, כיוון ששם מצויים המרכז הקהילתי, מרבית מתקני הספורט של המועצה (מגרשי טניס ומגרשי כדורגל, אולמות ספורט, חדרי כושר, בריכת שחיה מקורה ומחוממת, בריכה פתוחה, ויער שגב, כמרחב לפעילות שטח) ובתי הספר האזוריים בהם קיימת תשתית בסיסית של מתקנים לפעילות של ספורט וחינוך גופני. מיעוט הפעילות של הספורט מתקיים ביישובים עצמם, כי היישובים ברובם קטנים ולא תמיד יכולים לקיים פעילות מקומית שעלותה גבוהה, בגלל מיעוט משתתפים.
ספורט במשגב > פעילויות ספורט מועצתיות - אזוריות

המשגביאדה – אליפות היישובים במשגב למבוגרים בענפים: שחיה, ריצה, טניס, אופני הרים, קט רגל, כדורסל, פטאנק, כדורשת, טניס שולחן ומשיכת חבל.
מרוץ משגב וצעדת הילה בגליל (הולכים יחד לבריאות האישה), פסטיבל ספורט ובריאות-מפעל ספורט אזורי (וארצי) שזוכה להצלחה ולצמיחה בכל שנה, בו משתתפים אלפי אנשים בכל הגילים. האירוע כולל גם הפנינג והפעלות ספורט לכל המשפחה במטרה להגביר את המודעות לגילוי מוקדם של סרטן השד ובריאות האישה.
פסטיבל אופניים משגב- תחרות פתוחה וייחודית לרוכבים תחרותיים בכל הגילים והרמות ביער שגב. במקביל לתחרות מתקיימים טיולי אופניים, פעילויות לחובבי האופניים והפנינג.
ספורט במשגב > ספורט תחרותי במשגב

במועצה האזורית משגב מתקיימת פעילות ספורט תחרותי רבה בתחומים: רכיבת אופניים, שחיה, כדורגל, כדורעף, כדורסל, טניס, בייסבול, ריצה וטריאתלון.[דרוש מקור][מפני ש...]
שיתופי פעולה אזוריים

מועצה אזורית משגב שותפה מאז 2014 באשכול רשויות בית הכרם ביחד עם כרמיאל, ראמה, נחף, בענה, דיר אל-אסד ומג'ד אל-כרום. אשכול הרשויות הוא תאגיד עירוני המהווה פלטפורמה ליצירת שיתופי פעולה אזוריים בין רשויות שכנות, אחד מחמישה אשכולות שהוקמו על ידי המכון למנהיגות וממשל, קרן אלכא- ג'וינט ובסיוע משרד הפנים.
משגב גם חברה באיגוד ערים גליל מערבי לאיכות סביבה, גוף הפועל לפיקוח, תיאום וקידום בנושאים סביבתיים במרחבי הרשויות והמרחב המשותף.
ראשי המועצה לדורותיהם

אריק רז (יעד) (1982–1996) - שימש קודם לכן כיושב ראש ועד יישובי גוש שגב
ארז קרייזלר (עצמון-שגב) (1996–2007)
רון שני (מצפה אבי"ב) (2007–2018)
דני עברי (יודפת) (2018–)
ראו גם

אשכול יישובי בית הכרם